ໄທ ປະສົບຄວາມຫຍຸ້ງຍາກ ໃນການຟື້ນຕົວ ຈາກ COVID-19
ທຸລະກິດຊຸມຊົນ ແມ່ນກຳລັງເຂົ້າຮ່ວມ ໃນການຊ່ວຍຊົດເຊີຍ ການຊ່ວຍເຫຼືອທີ່ຈຳກັດ ຂອງລັດຖະບານ ດ້ວຍການສະໜອງອາຫານ ແລະ ວັດຖຸທີ່ຈຳເປັນ ໃຫ້ຄົນທີ່ມີຄວາມຕ້ອງການ. 
ອຸດສາຫະກຳການທ່ອງທ່ຽວຂອງ ໄທ ປະກອບເປັນປະມານ 20 ເປີເຊັນຂອງ ຍອດຜະລິດຕະພັນລວມພາຍໃນຂອງປະເທດ ໃນຂະນະທີ່ການຫ້າມຕ່າງໆໄດ້ ຜ່ອນເບົາລົງ, ພະນັກງານທັງຫຼາຍໃນອຸດສາຫະກຳການບໍລິການ ແມ່ນກຳລັງ ປະເຊີນກັບຄວາມຫຍຸ້ງຍາກທີ່ເພີ່ມຂຶ້ນດ້ວຍເງິນທີ່ທ້ອນໄວ້ໝົດກ້ຽງ ແລະ ໜີ້ ສິນເພີ່ມຄູນຂຶ້ນ ນັກຂ່າວວີໂອເອ ສຕີຟ ແຊນຝອດ ມີລາຍງານຈາກຈັງຫວັດ ກະບີ່, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ການລຽນແຖວຮັບອາຫານໃນປະເທດ ໄທ ແມ່ນໄດ້ກາຍເປັນເລື່ອງທົ່ວໄປຫຼາຍ ຂຶ້ນ ໃນຂະນະທີ່ການກັກບໍລິເວນໄດ້ເຮັດໃຫ້ແຮງງານຫຼາຍຄົນ ບໍ່ມີວຽກງານ ພ້ອມກັບບໍ່ມີລາຍໄດ້ເປັນເວລາຫຼາຍວັນ, ໂດຍສະເພາະແມ່ນພາກສ່ວນການ ທ່ອງທ່ຽວ ທຸລະກິດຊຸມຊົນ ແມ່ນກຳລັງເຂົ້າຮ່ວມໃນການຊ່ວຍຊົດເຊີຍການຊ່ວຍເຫຼືອທີ່ຈຳກັດຂອງລັດຖະ ບານ, ດ້ວຍການສະໜອງອາຫານ ແລະ ວັດຖຸທີ່ຈຳເປັນໃຫ້ຄົນທີ່ມີຄວາມຕ້ອງການ ທ່ານ ຍອດຊາຍ ຈຸສານກຸນ ຜູ້ບໍລິຫານສື່ມວນຊົນ ໄດ້ກ່າວວ່າ “ເວລານີ້ພວກ ເຮົາໄດ້ເຫັນຢ່າງຈະແຈ້ງແລ້ວວ່າ ພະນັກງານທີ່ເຮັດວຽກຢູ່ໂຮງແຮມ, 100 ເປີເຊັນແມ່ນໄດ້ສູນເສຍວຽກງານ ເພາະວ່າເຂົາເຈົ້າບໍ່ໄດ້ຮັບອະນຸຍາດໃຫ້ເປີດ ຄືນເທື່ອ ແລະ ພະນັກງານເສີບຢູ່ຮ້ານອາຫານ, ໂດຍສະເພາະຮ້ານຊີ້ນດາດ, ແມ່ນບໍ່ສາມາດເປີດໄດ້ເພາະວ່າປະຊາຊົນບໍ່ສາມາດນັ່ງ ແລະ ກິນດື່ມ ພ້ອມກັບບາ ແລະ ພັບທັງໝົດແມ່ນໄດ້ຖືກປິດ ” ດ້ວຍຄຳສັ່ງພາວະສຸກເສີນຂອງ ໄທ ໄດ້ຖືກຂະຫຍາຍອອກໄປຈົນຮອດທ້າຍເດືອນມິຖຸນານັ້ນ, ການຂາດແຄນລູກຄ້າຈະໝາຍເຖິງການສູນເສຍລາຍໄດ້ຢ່າງຫຼວງຫຼາຍ ສຳລັບຫຼາຍຄົນ ສຳລັບຜູ້ທີ່ເປັນແມ່ຄືທ່ານນາງ ອໍຣະຈອນ, ຜູ້ທີ່ຫາເງິນມາລ້ຽງຄອບຄົວ, ແມ່ນບໍ່ມີທາງເລືອກທີ່ຈະຢູ່ໃນບ້ານ, ບໍ່ວ່າລາວຈະແຂງແຮງ ຫຼື ບໍ່ສະບາຍກໍຕາມ ທ່ານນາງ ອໍຣະຈອນ ສຣິສາກຸນ, ແມ່ຄົວຮ້ານອາຫານ ກ່າວວ່າ “ຂ້າພະເຈົ້າ ຕ້ອງອອກຈາກບ້ານ ຂ້າພະເຈົ້າຢູ່ບ້ານບໍ່ໄດ້ເພາະວ່າເຮົາບໍ່ມີເງິນ ບາງເທື່ອຂ້າພະເຈົ້າທ້ອນເງິນໄດ້ໜ້ອຍນຶ່ງ ທີ່ຕ້ອງ ການເພື່ອຊື້ນົມ ແລະ ຜ້າອະນາໄມ ສຳລັບຫຼານຂອງຂ້າພະເຈົ້າ ຂ້າພະເຈົ້າມີຫຼານສອງຄົນທີ່ຕ້ອງໄດ້ກິນອາຫານ ” ນັກບັນເທີງ ແລະ ນັກສິລະປະທີ່ບໍ່ມີວຽກເຮັດບາງຄົນ ແມ່ນກຳລັງໃຊ້ເວລາ ຫວ່າງຂອງເຂົາເຈົ້າເພື່ອສ້າງໂອກາດວຽກງານໃໝ່ ເພື່ອມີລາຍໄດ້ພໍປະຄອງຊີວິດ ນັກດົນຕີທີ່ມີຊື່ສຽງທ່ານ ຈອຍ ປີຢະສັກ ໄດ້ເລືອກທີ່ຈະຮັບເອົາກຸ່ມຄົນທີ່ນ້ອຍລົງ, ດ້ວຍການປ່ຽນບາເສບດົນຕີສົດ ມາເປັນຫ້ອງສະແດງພາບສິລະປະ ນັກສິລະປິນດັ່ງກ່າວມີແຜນທີ່ຈະບໍລິຈາກລາຍໄດ້ຈາກການຂາຍພາບ ເພື່ອຊ່ວຍເຫຼືອຜູ້ເຄາະຮ້າຍໄວຣັສໂຄໂຣນາ ແລະ ຄອບຄົວຂອງເຂົາເຈົ້າ ທ່ານ ຈອຍ ປີຢະສັກ ກ່າວວ່າ “ຂ້າພະເຈົ້າບໍ່ມີຄວາມຄາດຫວັງຫຼາຍ ສຳລັບທຸລະກິດດົນຕີ ເພາະວ່າມັນບໍ່ມີອະນາຄົດທີ່ແນ່ນອນ ກ່ຽວກັບ ກົດລະບຽບບັນເທີງ ສະນັ້ນຂ້າພະເຈົ້າຄິດວ່າ ວຽກງານດ້ານສິລະປະທີ່ພວກເຮົາກຳລັງເຮັດດຽວນີ້, ພວກເຮົາສາມາດເອົາໃສ່ໃນສະຖານທີ່ຂອງພວກເຮົາ ແລະ ເລີ່ມຫ້ອງວາງສະແດງຮູບພາບສິລະປະຢ່າງຊ້າໆ ເພາະວ່າມັນແມ່ນສິ່ງທີ່ທີ່ພວກເຮົາຕ້ອງປັບໂຕ ເຂົ້າກັນ ” ໃນຂະນະທີ່ປະເທດ ໄທ ກ້າວໄປໜ້າເພື່ອເປີດເສດຖະກິດຕໍ່ໄປ, ໃນຂະນະທີ່ກໍລະນີໄວຣັສໂຄໂຣນາໄດ້ຫຼຸດລົງນັ້ນ, ມັນຍັງຄົງບໍ່ມີຄວາມແນ່ນອນວ່າ ມັນຈະສົ່ງຜົນກະທົບຕໍ່ຊີວິດການເປັນຢູ່ຂອງພວກພະນັກງານ ກຳມະກອນແນວໃດ